b'\n_START_ARTICLE_\nOtto Vasiljevi\xc4\x8d Struve\n_START_SECTION_\n\xc5\xbdivljenje in delo\n_START_PARAGRAPH_\nDelal je kot o\xc4\x8detov pomo\xc4\x8dnik, ter ga leta 1862 nasledil kot drugi predstojnik Observatorija Pulkovo vse do leta 1889. V letu 1885 so v pulkovski observatorij namestili 771 mm (30 pal\xc4\x8dni) refraktor, tedaj najve\xc4\x8dji na svetu. Nadaljeval je o\xc4\x8detovo delo pri odkrivanju dvozvezdij. Odkril je 500 dvojnih zvezd._NEWLINE_Opazoval je tudi Uranove in Neptunove naravne satelite, komete in meglice. Meril je Saturnove obro\xc4\x8de._NEWLINE_Ob Son\xc4\x8devem mrku leta 1851 je dokazal da protuberance pripadajo Soncu in ne Luni. S Petersom sta na osnovi Bradleyjevega in o\xc4\x8detovega kataloga na\xc5\xa1la vrednost splo\xc5\xa1ne precesije v longitudi .\n_START_SECTION_\nNagrade\n_START_PARAGRAPH_\nKraljeva astronomska dru\xc5\xbeba mu je leta 1850 podelila zlato medaljo.\n_START_SECTION_\nPoimenovanja\n_START_PARAGRAPH_\nKrater Struve na Luni se imenuje po treh astronomih iz dru\xc5\xbeine Struve, Ottu Vasiljevi\xc4\x8du, Ottu in Friedrichu Georgu Wilhelmu. Asteroid glavnega pasu 768 Struveana se zdru\xc5\xbeno imenuje po njem, njegovem o\xc4\x8detu Friedrichu Georgu Wilhelmu in po njegovem sinu Karlu Hermannu.'